OpenLLM-France/wikimedia huggingface dataset:
# Nesrin Abdul·là

Nesrin Abdul·là (Qamixli o Derik, 1978 o 1979) és una militar kurda, comandant i portaveu de les Unitats de Protecció de les Dones (YPJ) a Síria. Tingué un paper actiu comunicant el progrés de l'operació kurda i de les Forces Democràtiques Sirianes per a alliberar Raqqa d'Estat Islàmic.
L'any 2015 formà part d'una delegació de les YPG/YPJ que conegué el president francès François Hollande a París. El 23 de juliol de 2015 a Itàlia constatà la creença que Turquia estigué implicada en la massacre de civils de Kobani de 2014, perpetrada per Estat Islàmic. Aquesta declaració es realitzà mentre formava part d'una delegació kurda que incloïa el co-president del PYD Salih Muslim i el co-president del cantó administratiu de Kobani Enver Müslim.
El juny de 2015, mentre estigué a Itàlia, manifestà al diari italià Il Manifesto que «som militants; no estem pagats per a fer la guerra, som partisans de la revolució. Vivim amb el nostre poble, seguim una filosofia i tenim un projecte polític... Alhora estem duent a terme una lluita de gènere contra el sistema patriarcal. Altres combatents són els nostres camarades; tenim relacions polítiques i amistoses».

## Referències

* ↑ Coghlan, Tom. «Revolutionary Kurdish feminist leads assault on Raqqa» (en anglès). The Times, 27-05-2016. [Consulta: 1r gener 2017].
* 1 2 «Kurdish revolutionary: 'We are showing the strength of women'» (en anglès). GreenLeft.org.au, 06-09-2016. [Consulta: 4 octubre 2017].
* ↑ «Rojava Model Future Of Middle East, Says YPJ Commander Nesrin Abdullah» (en anglès). KurdishQuestion.com. Arxivat de l'original el 2019-10-28. [Consulta: 4 octubre 2017].
* ↑ «YPJ Spokeswoman: We also fight for a mental and intellectual liberation» (en anglès). ANFEnglish.com. [Consulta: 4 octubre 2017].
* ↑ «YPJ Spox: We will withdraw from Raqqa if US doesn't show concrete reaction to Turkey airstrikes» (en anglès). Kom News, 26-04-2017. Arxivat de l'original el 5 d’octubre 2017. [Consulta: 5 octubre 2017].
* ↑ Işıksal, Hüseyin. Turkey's Relations with the Middle East: Political Encounters after the Arab Spring (en anglès). Springer, 18 setembre 2017. ISBN 9783319598970.
* ↑ «YPJ Commander Nesrin Abdullah talked to Sendika.Org: ‘Turkey must break off its relation with ISIS, must put an end to hostility’» (en anglès). Sendika63.org, 29-06-2015. Arxivat de l'original el 29 d’octubre 2019. [Consulta: 4 octubre 2017].
# Piran

* Per a altres significats, vegeu «Piran (química)».
Piran (en italià Pirano) és una ciutat del sud-oest d'Eslovènia a la costa adriàtica al bell mig de la Badia de Piran. El municipi té 16.758 (2002) habitants i s'estén per una superfície de 46.6 km². La ciutat té 4.576 (2002) habitants en un radi d'1 km². El municipi és bilingüe, tant l'italià com l'eslovè hi són oficials. Fa frontera al sud amb Croàcia, al nord (per mar) amb Itàlia i a l'est amb els municipis d'Izola i Koper. El cim més alt fa 289 m d'altitud (Baretovec pri Padni). La festa major del municipi és el 15 d'octubre, se celebra la fundació del primer destacament naval de Koper l'any 1944. El municipi gaudeix d'un aeroport internacional i una marina.
Piran és una vella ciutat mediterrània situada al cim de la península de Piran al bell mig de la badia de Piran. La ciutat és com un gran museu obert a l'aire lliure, amb arquitectura medieval i una herència cultural molt rica. Carrers estrets i cases arrenglerades fan que la ciutat tingui un encant carismàtic. Piran és el centre administratiu de la regió i una de les atraccions turístiques més importants d'Eslovènia.
Piran és on nasqué el compositor i violinista Giuseppe Tartini (nascut el 8 d'abril del 1692), que tingué un paper vital en la construcció de l'herència cultural del municipi. La plaça major de la ciutat, Tartinijev trg (Piazza Tartini), duu el seu nom.
Per tal de commemorar el 200è aniversari de Tartini, la gent de Piran decidiren construir un monument en honor del compositor i violinista. L'artista venecià Antonio dal Zotto s'encarregà de crear la gegantina estàtua del maestro, que fou col·locada sobre el seu pedestal el 1896. L'estàtua domina la plaça, esguardada de més amunt per la Catedral de Sant Jordi.
Des de 2008, Piran és també la seu de la Universitat Euromediterrània (EMUNI), creat com a projecte del Procés de Barcelona: Unió per la Mediterrània.

## Galeria

* Port de Piran
* Posta de Sol des del cim de Piran
* Estàtua de Giuseppe Tartini, al darrere el campanar de la catedral de Sant Jordi
* Plaça Tartini amb catedral de Sant Jordi amb port

## Enllaços externs

* Municipi de Piran
# Pere d'Edessa

Pere d'Edessa (Petrus, Pétros Πέτρος) fou prevere de l'església d'Edessa.
Sirià de naixement i eminent predicador, va escriure Tractatus variarum Causarum, (tractat sobre diverses matèries) compost en psalms en metres. Va escriure en siríac i Tritemi li adscriu també Commentarii in Psalmos.
# Mädler (cràter marcià)

* No s'ha de confondre amb Mädler (cràter).
Mädler és un cràter d'impacte del planeta Mart, pertanyent al quadrangle Sinus Sabaeus. Deu el seu nom a l'astrònom alemany Johann Heinrich von Mädler. Compta amb un diàmetre de 124 km, i està localitzat en les coordenades longitud 2.7°E i latitud 10.7°S.
Mädler i el seu col·laborador Wilhelm Beer van produir els primers mapes raonablement bons de Mart al començament dels anys 1830. Per a aquesta tasca, van seleccionar un element característic particular per assenyalar el meridià zero dels seus gràfics. La seva elecció es va veure enfortida quan Giovanni Schiaparelli va utilitzar la mateixa ubicació en 1877 per als seus famosos mapes de Mart. Aquest element va ser denominat més tard Sinus Meridiani ("Badia mitgera" o "Badia del meridià"), però després de l'aterratge de la sonda de la NASA MER-B Oportunity en 2004 és potser més conegut com a Meridiani Planum.
Mädler es troba al sud del Meridiani Planum, prop del meridià zero i aproximadament 10° a l'est de Beer. Schiaparelli també pertany a aquesta regió.

## Vegeu també

* Clima de Mart
* Cràter d'impacte

## Referències

* ↑ "Mädler (cràter marcià)". Gazetteer of Planetary Nomenclature. USGS Astrogeology Research Program. (anglès)

## Enllaços externs

* The Planet Mars: A History of Observation and Discovery, Chapter 4
# Saria

    Pel que fa al personatge de The Legend of Zelda, vegeu Saria (personatge).
Saria (en grec Σαρία) és una illa grega d'origen volcànic de l'arxipèlag del Dodecanès. Està situada al nord-est de Kàrpathos, de la qual està separada per un estret de tan sols 100 m d'amplària. Administrativament, forma part del municipi d'Ólimpos. Segons el cens del 2001, hi vivien 22 persones. És una illa rocosa, que culmina a 631 m al mont Saria; de vegetació escassa, hi fa niu el falcó marí. S'hi troben les ruïnes de l'antiga ciutat de Nísiros.
# Pseudotriton

Pseudotriton és un gènere d'amfibis urodels pertanyents a la família Plethodontidae.

## Taxonomia

* Pseudotriton diastictus
* Pseudotriton montanus
* Pseudotriton ruber
# Menandre (sàtrapa)

Menandre (en llatí Menander, en grec antic Μένανδρος) fou un oficial macedoni al servei d'Alexandre el Gran, un dels anomenats ἑταῖροι (Companys), que dirigien la cavalleria d'elit de l'exèrcit macedoni, però ell va dirigir una companyia de mercenaris.
Alexandre mentre era a Tir el va nomenar sàtrapa de Lídia, govern que va tenir fins al 323 aC quan va rebre l'encàrrec de conduir reforços a Babilònia, on va arribar just abans que Alexandre es posés malalt, segons diu Flavi Arrià. A la divisió de províncies que va seguir a la mort d'Alexandre, va rebre altre cop (o li potser se li va confirmar) la satrapia de Lídia, de la que es va afanyar a prendre'n possessió, segons Dexip. Aviat es va aliar amb Antígon el Borni al que va donar la primera informació sobre els plans de Perdicas d'Orèstia per casar-se amb la princesa Cleòpatra.
A la divisió de Triparadisos va perdre el govern de Lídia, donat a Clit, però segurament com a resultat d'un pacte per poder servir millor a Antígon, l'exèrcit del qual, en contra Èumenes de Càrdia, va dirigir (320 aC). El 319 aC en saber que Èumenes havia anat a Nora es va dirigir a aquesta ciutat de Capadòcia per atacar-lo i el va obligar a refugiar-se a Cilícia.
Posteriorment no torna a ser esmentat el que deixa suposar que va morir.

## Referències

* ↑ 1.Menander a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1030
# Nesquik

Nesquik és una marca de cacau en pols d'alta solubilitat en llet propietat de Nestlé. En afegir lecitina es facilita l'emulsificació del cacau a la llet, també a baixa temperatura. L'ingredient principal n'és el sucre (77%).
Fou creada als Estats Units el 1948, amb el nom de Nestlé Quik. Va ser llançada al llarg de la dècada dels anys 50 a Europa amb el nom Nesquik, nom amb què s'unificaria la marca el 1999, quan als EUA i a Austràlia s'abandona la marca anterior. El mateix any van sortir al mercat els Cereals Nesquik, uns cereals pel desdejuni fets de xocolata i blat.
Els principal competidor a la península ibèrica és el Cola Cao de baixa solubilitat i la variant «turbo» d'alta solubilat. S'hi ha d'afegir els batuts clàssics de Cacolat. Segons un estudi del 2012, dues marques cobrien 86% del mercat espanyol, Cola Cao (51%) i Nesquik (35%), la resta provenia de marques blanques.

## La mascota de Nesquik: Nesquik Bunny o Quicky

El 1973, ix als Estats Units d'Amèrica the Quik Bunny, un conill antropomòrfic de dibuixos animats com a mascota de la marca. A Europa i Canadà se'l coneix com a Quicky.
A Europa, tanmateix, hi havia mascotes prèvies: Groquik, un mostre groc a França, personatge creat per Gilbert Mas el 1979 i anomenat Κουικάρας (o Quikáras) «Gran Quik» a Grècia. Hi hagué una versió en titella realitzada per Yves Brunier. També existia Kangurik, el cangur que representava la marca a Portugal. Tots aquests personatges desaparegueren als anys 90 amb motiu del redisseny de Quicky portat a terme per Ramon Casanyes, ideat per Nestlé per uniformitzar el seu producte arreu del món.

## Referències

* ↑ Mans i Teixidó, Claudi. «Xocolatologia experimental». A: Ciència i xocolata. Barcelona: Publicacions i Edicions Universitat de Barcelona, 2013, p. 13-30. ISBN 978-84-475-3694-8.
* ↑ Fuente, Asunción. Cocina a conCiencia (en castellà). Madrid: WeebleBooks, 2014, p.8.
* ↑ «Preparats amb cacau: La principal diferència: preu i sabor». Fundació Eroski. [Consulta: 20 abril 2020].
* ↑ «About Nesquik - Brand Heritage». Nestlé Middle East FZE. Arxivat de l'original el 2015-11-14. [Consulta: 17 gener 2015]. «Developed in the United States of America in 1948, we were originally known as Nestlé Quik […] In the 1950s the brand was launched in Europe as Nesquik®. This followed with a worldwide name change for the brand and then from 1999 onwards it became Nesquik® in all countries.»
* ↑ Mans i Teixidó, 2013, p. 27.
* ↑ Olivares, Fernando. Rebelión en las marcas (en castellà). Madrid: Lid Editorial, 2012, p. 272. ISBN 978-8483566022.
* ↑ Michelle, S. «Interview with Yves Brunier/ Casimir». L'île aux enfants. [Consulta: 5 abril 2013].
* ↑ «Advertising Design». Ramon Casanyes SL. [Consulta: 29 maig 2016].

## Enllaços externs

* Nesquik - Lloc web oficial
# Piranga alablanca

La piranga alablanca (Piranga leucoptera) és un ocell de la família dels cardinàlids (Cardinalidae) dels boscos tropicals de Mèxic, Amèrica Central i Sud-amèrica.
Mesura de 12 a 15 cm en l'edat adulta. El mascle és predominantment vermell, amb un antifaç negre i les ales negres. La cua i les ales són negres, però aquestes últimes presenten dues ratlles blanques molt evidents.
La femella és verda oliva, amb el pit i la gola groguencs i brillants. Igual que el mascle, té bec, potes, cua i ales de color negre, i dues ratlles blanques en cada ala.

## Referències

* ↑ «Piranga alablanca». Cercaterm. TERMCAT, Centre de Terminologia. Rev. 15/10/2022(català)
# Petropàvlovskoie

Petropàvlovskoie (en rus: Петропавловское) és un poble de l'óblast de Sakhalín, a l'Extrem Orient de Rússia, que el 2013 tenia 401 habitants. Pertany al districte d'Aniva.

## Referències

* ↑ Большая Российская энциклопедия: В 30 т. / Председатель науч.-ред. совета Ю. С. Осипов. Отв. ред С. Л. Кравец. Т. 1. А — Анкетирование. — М.: Большая Российская энциклопедия, 2005. — 766 с.: ил.: карт.
# Märkische Heide

Märkische Heide (baix sòrab: Markojska gola) és un municipi alemany que pertany a l'estat de Brandenburg. Fou creat el 2003 de la fusió de les següents unitats:
| Alt Schadow Biebersdorf Dollgen Dürrenhofe Glietz Gröditsch Groß Leine Groß Leuthen Klein Leine | Hohenbrück-Neu Schadow Krugau Kuschkow Leibchel Plattkow Pretschen Schuhlen-Wiese Wittmannsdorf-Bückchen |

## Evolució demogràfica

* Evolució demogràfica en els límits de 2020
* Evolució actual i les previsions demogràfiques
| Any | Població |
| 1875 | 6 257 |
| 1890 | 6 070 |
| 1910 | 5 747 |
| 1925 | 5 511 |
| 1933 | 5 279 |
| 1939 | 5 064 |
| 1946 | 8 101 |
| 1950 | 7 730 |
| 1964 | 6 031 |
| 1971 | 5 870 |
| 1981 | 5 347 |
| 1985 | 5 193 |
| 1989 | 5 184 |
| Any | Població |
| 1990 | 5 134 |
| 1991 | 5 062 |
| 1992 | 5 148 |
| 1993 | 5 145 |
| 1994 | 4 984 |
| 1995 | 4 989 |
| 1996 | 4 977 |
| 1997 | 4 981 |
| 1998 | 5 000 |
| 1999 | 4 975 |
| Any | Població |
| 2000 | 4 980 |
| 2001 | 4 946 |
| 2002 | 4 899 |
| 2003 | 4 841 |
| 2004 | 4 772 |
| 2005 | 4 760 |
| 2006 | 4 684 |
| 2007 | 4 585 |
| 2008 | 4 464 |
| 2009 | 4 396 |
| Any | Població |
| 2010 | 4 313 |
| 2011 | 4 137 |
| 2012 | 4 067 |
| 2013 | 4 002 |
| 2014 | 3 989 |
| 2015 | 3 954 |
| 2016 | 3 915 |
| 2017 | 3 880 |
| 2018 | 3 893 |
| 2019 | 3 894 |
| Any | Població |
| 2020 | 3 904 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Saint Obi

Obinna Nwafor, conegut com a Saint Obi (Port Harcourt, Rivers, Nigèria, 16 de novembre de 1965 - 7 de maig de 2023), és un actor, director de cinema i productor de cinema nigerià. Era conegut sobretot pel seu treball com a actor en pel·lícules com Candle Light, Sakobi, Goodbye Tomorrow, Heart of Gold, Festival of Fire, Executive Crime i Last Party.
Va estudiar arts escèniques a la Universitat de Jos i va començar a treballar en l'escena el 1996, després de fer un anunci per la Peugeot. Ha actuat en uns 90 films i ha produït la seva pròpia pel·lícula, Take Me to Maama.

## Biografia i carrera cinematogràfica

Saint Obi va néixer a Garden City de Port-Harcourt, a l'estat de Rivers, a Nigèria. Va estudiar arts escèniques a la Universitat de Jos, a l'estat de Plateau. Parla anglès, igbo i hausa. Està casat amb Lydia Saint-Nwafor.
El 1996 va a entrar en la indústria de Nollywood, en la que ha actuat en uns 90 films. Era membre de l'Associació d'Actors de Nigèria, de l'Associació de Directors de Nigèria, de l'Associació de Productors de cinema de Nigèria, de la Cambra de Comerç Nigero-Americana i era activista a favor de causes socials. El gener de 2014 va decidir no tornar a treballar d'actor.

## Premis

Els premis que ha guanyat Saint Obi són:
* Millor Actor de Nigèria en llengua anglesa en els Premis Hints Movie.
* Millor actor detectiu, triat pels estudiants de la Universitat Nnamdi Azikiwe.
* Premi Especial per a l'excel·lència en els premis d'Afro Hollywood de Londres.
* Trendsetter Star Actor - 2007.
* Actor millor vestit de l'Any 2008.

## Referències

* 1 2 3 4 «Pàgina web de saint obi». Arxivat de l'original el 21 de març 2014. [Consulta: 3 abril 2014].
* ↑ «Saint Obi a highlifetoday.com». Arxivat de l'original el 7 d’abril 2014. [Consulta: 3 abril 2014].
* ↑ «notícia a 2shymusic.com». Arxivat de l'original el 7 d’abril 2014. [Consulta: 3 abril 2014].

## Vegeu també

* Nollywood
* Llista de directors de cinema nigerians
# Província de Loayza

La província de Loayza és una de les 20 províncies del Departament de La Paz a Bolívia. La seva capital és Luribay.
# Menandre d'Efes

Menandre d'Efes (en llatí Menander, en grec antic Μένανδρος) fou un historiador grec nadiu d'Efes que va escriure les actes del reis entre els grecs i els bàrbars (τὰς ἐφ᾽ ἑκάστου τῶν Βασιλέων πράξεις παρὰ τοῖς Ἕλλησι καὶ Βαρβάροις γενομένας). No se sap l'època en què va viure.
Aquesta va ser la seva obra principal, basada en les cròniques originals dels seus respectius països. La font principal sobre aquest autor és Flavi Josep, que tant a La guerra dels jueus com a les Antiguitats judaiques cita fragments d'aquesta obra. La part més important conservada és la referida al rei Hiram I de Tir.
Menandre de Pèrgam, un historiador grec, que va escriure una història de Fenícia, és probablement la mateixa persona, ja que el fragment de l'obra citat per Climent d'Alexandria és molt similar a l'obra de Menandre d'Efes. No tant clara és la seva identificació amb un Menandre que va escriure una obra sobre Xipre, que es menciona a l'Etymologicum Magnum.

## Referències

* ↑ 2.Menander of Ephesus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1034
# Museu Inacabat d'Art Urbà

El Museu Inacabat d'Art Urbà, més conegut com el MIAU, és una col·lecció d'intervencions d'art urbà realitzada a les façanes dels edificis de la localitat de Fanzara (Alt Millars). Va iniciar-se en 2014, realitzant-se una edició cada any per a renovar les intervencions. En la primera edició 20 artistes van fer 44 obres diferents.

## Galeria

* LOLO
* Julieta XLF
* Susie Hammer
* Sabek
* En esta obra, cada pedra te gravada la cara d'un veí de la localitat.

## Referències

* 1 2 «Fanzara, capital del grafiti» (en castellà). El País, 07-04-2015.

## Enllaços externs

* Web oficial del MIAU (castellà)
# Piranga cap-roja

La piranga cap-roja (Piranga erythrocephala) és un ocell de la família dels cardinàlids (Cardinalidae) que es distribueix únicament a Mèxic.
Es distribueix en boscos de muntanya des del nord-oest de Mèxic fins al sud d'aquest país, des de Sonora, a través de la Sierra Madre Occidental i la Sierra Madre del Sud, fins a Oaxaca.

## Referències

* ↑ «Piranga cap-roja». Cercaterm. TERMCAT, Centre de Terminologia. Rev. 15/10/2022(català)
# Physoschistura yunnaniloides

Physoschistura yunnaniloides és una espècie de peix de la família dels balitòrids i de l'ordre dels cipriniformes.

## Morfologia

* Línia lateral completa.
* Sembla relacionat amb Physoschistura shanensis en la morfologia, però se'n diferencia pel seu musell punxegut, 18-20 franges transversals al llarg de la part lateral del cos, menys radis ramificats a l'aleta dorsal i a la pectoral, un peduncle caudal més esvelt, una aleta dorsal més alta i una aleta pelviana més curta.

## Hàbitat i distribució geogràfica

És un peix d'aigua dolça, demersal i de clima tropical, el qual viu a la conca del riu Chindwin (Myanmar).

## Observacions

És inofensiu per als humans.

## Referències

* 1 2 3 FishBase (anglès)
* ↑ «Catalogue of Life: 2020-04-16 Beta» (en anglès). Naturalis Biodiversity Center. Arxivat de l'original el 2020-07-04. [Consulta: 11 juliol 2020].
* ↑ FishWise (anglès)

## Enllaços externs

* Encyclopedia of Life (anglès)
* AQUATAB (txec)
* ION (anglès)
# Múscul cremàster

El múscul cremàster (musculus cremaster) és un múscul que es troba en el plec de l'engonal i les bosses testiculars, on forma la túnica eritroide, la túnica muscular de la bossa testicular. El cremàster es desenvolupa en tota la seva extensió només en els homes. En les dones està present en forma de només uns bucles musculars; és més petit i es troba en el lligament rodó. En rates, s'ha demostrat que els músculs cremàster es desenvolupa a partir del bulb del governall del testicle.
En els homes, el múscul cremàster és una capa prima de múscul esquelètic que es troba al canal inguinal i l'escrot entre les capes externes i internes de fàscia espermàtica, i envolta el testicle i el cordó espermàtic. El múscul cremàster és una estructura parella, amb un múscul a cada costat del cos. Anatòmicament, hi ha dos parts: el múscul cremàster lateral s'origina en el múscul oblic intern, just per sobre de la canal inguinal; el múscul cremàster medial s'origina al lligament inguinal. El múscul cremàster medial, que de vegades està absent, s'origina en el tubercle del pubis i de vegades la cresta del pubis lateral. Tant inserir en la túnica vaginal, sota del testicle. És considerat com una extensió de l'oblic menor de l'abdomen. S'insereix, per dalt, al lligament de Poupard.
La irrigació va a càrrec de l'artèria cremasteriana o espermàtica externa. Està innervat per la branca genital del nervi genitofemoral. La innervació i el subministrament vascular és clarament diferent de la de l'oblic intern. La funció del múscul cremàster fonamentalment és la de pujar i baixar els testicles amb la finalitat de regular la temperatura escrotal per aconseguir una espermatogènesi òptima.

## Imatges

* Escrot.
* El testicle dret, amb la túnica vaginal.

## Referències

* 1 2 3 4 5 «cremàster». Diccionari enciclopèdic de medicina. Enciclopèdia Catalana, S.A. 1997-2010. [Consulta: 4 gener 2016].
* ↑ «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 11 febrer 2014].
* ↑ Hrabovszky Z, Di Pilla N, Yap T, Farmer PJ, Hutson JM, Carlin JB. «Role of the gubernacular bulb in cremaster muscle development of the rat.». Anat Rec, Vol- 267, num. 2, 2002, pàg. 159-65. DOI: 10.1002/ar.10092. PMID: 11997885.
    Aquest article incorpora text de l'edició de l'Anatomia de Gray en domini públic.

## Enllaços externs

* LUC crem
* Cremaster+muscle al Diccionari d'eMedicine
# Selby-on-the-Bay

Selby-on-the-Bay és una concentració de població designada pel cens dels Estats Units a l'estat de Maryland. Segons el cens del 2000 tenia 3.674 habitants.

## Demografia

Segons el cens del 2000, Selby-on-the-Bay tenia 3.674 habitants, 1.398 habitatges, i 1.034 famílies. La densitat de població era de 440,5 habitants per km².
Dels 1.398 habitatges en un 34,9% hi vivien nens de menys de 18 anys, en un 61,7% hi vivien parelles casades, en un 8,8% dones solteres, i en un 26% no eren unitats familiars. En el 19,8% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,3% tenia menys de 18 anys, un 6% entre 18 i 24, un 33,1% entre 25 i 44, un 24,9% de 45 a 60 i un 10,8% 65 anys o més.
L'edat mediana era de 38 anys. Per cada 100 dones de 18 o més anys hi havia 100 homes.
La renda mediana per habitatge era de 66.477 $ i la renda mediana per família de 72.174 $. Els homes tenien una renda mediana de 45.368 $ mentre que les dones 35.114 $. La renda per capita de la població era de 29.356 $. Entorn de l'1,9% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Selby-on-the-Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Selby-on-the-Bay». American Fact Finder. Oficina del Cens dels Estats Units, 12-01-2010.
# Publi Vinici

Publi Vinici (en llatí Publius Vinicius M. F. P. N.) va ser un magistrat romà, fill de Marc Vinici.
Va ser cònsol l'any 2 junt amb Publi Alfè Var, any en què Tiberi va retornar a Roma des de Rodes. Sèneca el vell el menciona junt amb un germà de nom Luci, i diu que eren destacats oradors.

## Referències

* ↑ Marc Anneu Sèneca. Controversiarum Libri decem II,3,4,20,21
* ↑ Hermann Dessau, Prosopographia Imperii Romani Saec I. II. III. part 3, (1987) Berlin. pp. 436-437.